Izvor: Dusko Jaramaz/PIXSELL, Ilustracija

Policija je objavila da je očevidom utvrđeno je da je do smrtnog stradavanja dvojice migranata jučer u šumi blizu Ogulina došlo prilikom odrona kamenja.

"Policija je jučer u šumskom predjelu na području Drežnice zatekla grupu migranata, odnosno 12 osoba od kojih su dvije osobe pronađene mrtve.

VEZANA VIJEST Dvoje migranata kod Ogulina poginulo u odronu kamenja?

Provedenim očevidom na mjestu događaja utvrđeno je da je do smrtnog stradavanja dvojice nepoznatih muškaraca došlo prilikom odrona kamenja s uzvišenja koje je palo na njih. Nadležnom državnom odvjetništvu o ovom događaju bit će dostavljeno izvješće.



Ostalih deset zatečenih stranih državljana izrazilo je namjeru za podnošenje zahtjeva za međunarodnom zaštitom te su prepraćeni u Prihvatilište za tražitelje međunarodne zaštite u Zagrebu", izvijestila je PU karlovačka.

Podsjetimo, policija je u nedjelju u 8:10 sati nakon dojave građana u šumskom predjelu na području Drežnice kod Ogulina zatekla grupu migranata među kojima je bilo i dvoje mrtvih ljudi.

Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.